stanford-oval/wikipedia huggingface dataset:
Ettore Sottsass

Casablanca kirjahylly, 1981.
Postmodernismi
Robert Venturi: , 1959–1964. Chestnut Hill, Pennsylvania.
Pääartikkelit
Postmoderni filosofia | Postmoderni taide | Postmodernismi (arkkitehtuuri) | Postmoderni kirjallisuus
Aiheet
Dekonstruktio | Kriittinen teoria | Memphis-ryhmä | Oulun  koulu
Tekijät
Jean Baudrillard | Pierre Bourdieu | Rosi Braidotti | | Gilles Deleuze | Jacques Derrida | Paul Feyerabend | Michael Graves | Hans Hollein | Philip Johnson | Emmanuel Lévinas | Jean-François Lyotard | Jarmo Mäkilä | Reima Pietilä | Kimmo Sarje | Ettore Sottsass | James Stirling
Ettore Sottsass (14. syyskuuta 1917 Innsbruck, Itävalta – 31. joulukuuta 2007 Milano, Italia) oli italialainen muotoilija ja arkkitehti, joka vaikutti varsinkin modernismin murrosaikana 1960-luvulta 2000-luvun loppuun. Hän suunnitteli muun muassa huonekaluja, koruja, lasiesineitä, valaisimia ja toimistolaitteita.
Elämäkerta

Sottsass syntyi Itävallassa ja varttui Milanossa, jossa hänen isänsä toimi arkkitehtina. Hän valmistui arkkitehdiksi Torinossa vuonna 1939. Hän palveli sodan aikana Italian armeijassa ja vietti suurimman osan sota-ajasta keskitysleirillä Jugoslaviassa.
Palattuaan kotiin vuonna 1947 hän perusti arkkitehti- ja muotoilutoimiston Milanoon. Sottsass suunnitteli uransa alussa pitkään Olivettille toimistovälineitä ja huonekaluja. Hän matkusteli 1960-luvulla Yhdysvalloissa ja Intiassa. Tämän ajan huipentuma oli kuuluisaksi tullut Olivettin matkakirjoituskone Valentine (1969). Samaan aikaan Sottsass suunnitteli myös esineitä, joissa hän ilmaisi henkilökohtaisia kokemuksiaan matkoiltaan. Niiden joukossa oli muun muassa alttarin kaltaisia keramiikkaveistoksia ja ”Superboxeja”, radikaaleja veistoksellisia eleitä, joita esitettiin kaupallisten kulutustavaroiden ohella eräänlaisina julkilausumina. Ne oli laminoitu voimakkain, yksinkertaisin värein. Niitä on pidetty myöhemmin (1981) perustetun Memphis-ryhmän edeltäjinä. Näihin aikoihin Sottsass sanoi, että ei halua tehdä enää kulutustavaroita, koska oli selvä, että kulutustavara-asenne oli melko vaarallinen.
Sottsass tunsi luovuutensa jäykistyvän yritysten parissa työskennellessä. 1970-lukua luonnehtivatkin kokeelliset yhteistyöt nuorempien muotoilijoiden ryhmittymien, kuten ”Superstudion” ja ”Archizoomin” kanssa. Yhteistyö kulminoitui 1980-luvun alussa Memphis-ryhmän perustamiseen. Ryhmän puitteissa syntyneet värikkäät ja ironiset esineet olivat hyvin erilaisia verrattuna Sottsassin aikaisempiin, tiukemmin modernistisiin töihin. Niitä tervehdittiin postmodernismin tyypillisinä esimerkkeinä muotoilussa ja taiteessa. Sottsass kuvasi tilannetta vuonna 1986 Chicago Tribunessa julkaistussa artikkelissa:
”Memphis on kuin hyvin voimakas huume. Sitä ei voi ottaa liikaa. Mielestäni ei pitäisi käyttää pelkästään Memphisin tuotteita: se on kuin söisi pelkästään kakkua.”
Memphisin perustamisen aikoihin Sottsass perusti myös oman muotoilutoimiston nimeltä Sottsass Associati. Se antoi mahdollisuuden suunnitella suurmuotoisempaa arkkitehtuuria ja muotoilla suurille kansainvälisille teollisuuslaitoksille. Toimistossa työskenteli useita myöhemmin kuuluisaksi tulleita muotoilijoita. Sottsass Associatilla on nykyisin toimistot Lontoossa ja Milanossa.
Sottsassin muotoilua

Summa-laskukone.
Olivettin Valentine-matkakirjoituskone, 1969.
Kannettava tietokone, 1983.
Kannettava tietokone.
Chocolat
Menta
Ruokailuvälineitä, 1987.
Linja-autopysäkki.
Aiheesta muualla

Wikimedia Commonsissa on kuvia tai muita tiedostoja aiheesta .
Ettore Sottsass Design Technology. The Design Technology Department. Viitattu 30.12.2011. (englanniksi)
Ettore Sottsass, About this artist The Collection. The Museum of Modern Art. Viitattu 30.12.2011. (englanniksi)
Search the Collections (Ettore Sottsas haku) V&A. V&A. Viitattu 30.12.2011. (englanniksi)
Ettore Sottsass Designer of the World, Château de Montsoreau-Museum of Contemporary Art, 2017
Ežva

Ežvan panoraama.
Ežva (ven. Эжва) on Komin tasavallan pääkaupungin Syktyvkarin esikaupunki Venäjällä. Se sijaitsee Vytšegda-joen rannalla 18 kilometriä kaupungin keskustasta pohjoiseen. Syktyvkariin kuuluvassa Ežvan piirissä on 58 400 asukasta (vuonna 2009).
Ežva on syntynyt 1960-luvulla rakennetun Syktyvkarin metsäteollisuuskompleksin yhteyteen. Aikaisemmin paikalla sijaitsi Slobodan taajama, joka sai nykyisen nimensä vuonna 1963. Vuonna 1968 se liitettiin erillisenä hallintopiirinä Syktyvkariin. Vuonna 2004 päätettiin Ežvan kaupungin perustamisesta, mutta päätös kumottiin jo saman vuoden aikana. Paikkakunnan nimi perustuu Vytšegdan kominkieliseen nimitykseen.
Euroopan unionin viralliset kielet

Euroopan unionin virallisia kieliä ovat
Viralliset kielet

| Kieli | Viralliset kielet (de jure tai de facto) | Vuodesta |
| --- | --- | --- |
| bulgaria |  Bulgaria | 2007 |
| englanti |  Irlanti  Malta | 1973 |
| espanja |  Espanja | 1986 |
| hollanti |  Alankomaat  Belgia | 1958 |
| iiri |  Irlanti | 2007 |
| italia |  Italia | 1958 |
| kreikka |  Kreikka  Kypros | 1981 |
| kroatia |  Kroatia | 2013 |
| latvia |  Latvia | 2004 |
| liettua |  Liettua | 2004 |
| malta |  Malta | 2004 |
| portugali |  Portugali | 1986 |
| puola |  Puola | 2004 |
| ranska |  Belgia  Luxemburg  Ranska | 1958 |
| romania |  Romania | 2007 |
| ruotsi |  Ruotsi  Suomi | 1995 |
| saksa |  Belgia  Itävalta  Luxemburg  Saksa | 1958 |
| slovakki |  Slovakia | 2004 |
| sloveeni |  Slovenia | 2004 |
| suomi |  Suomi | 1995 |
| tanska |  Tanska | 1973 |
| tšekki |  Tšekki | 2004 |
| unkari |  Unkari | 2004 |
| viro |  Viro | 2004 |
Aiheesta muualla

Euroopan komissio: Viralliset EU-kielet
http://www.kotikielenseura.fi/virittaja/hakemistot/jutut/2003_608.pdf (Yhteisökielestä käsitteenä)
Ff

Ff tarkoittaa seuraavia:
fulani, ISO 639-1 -koodi ff, kieli
femtofaradi, tunnus fF, kapasitanssin yksikkö
fortissimo, nuottikirjoitusmerkintä ff, nuottikirjoituksessa käytettävä äänenvoimakkuuden merkki
Fear Factor, FF, tosi-tv-sarja
Final Fantasy, FF, videopelisarja
fanfiction, FF, fanin tuottama kuvitteellinen materiaali
Fianna Fáil, FF, irlantilainen puolue
pikakelaus eteenpäin, FF, englannin ilmauksesta fast forward, tallennus- tai toistolaitteen toiminto
Ranskan frangi, FF, ranskan ilmauksesta franc français, Ranskan entinen rahayksikkö
Mozilla Firefox, internetselain
”FF”, Kent-yhtyeen kappale ja kolmas singlejulkaisu albumilta Vapen & ammunition.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ff”, voi hakea sivunnimihaulla, laajalla sivunnimihaulla tai tekstihaulla.
Antti Mäkinen (evankelista)

| Antti Mäkinen |
| --- | --- |
 Antti Mäkinen
Henkilötiedot
Syntynyt: 9. marraskuuta 1857 Kuru, Ylöjärvi, Suomi
Kuollut: 18. huhtikuuta 1936 (78 vuotta) Sipoo, Suomi
Kansalaisuus:  suomalainen
Ammatti:  saarnaaja, kirjailija
Kirjailija
Kirjallinen suuntaus: Vapaakirkko
Aiheesta muualla
Löydä lisää kirjailijoitaKirjallisuuden teemasivulta
Antti Mäkinen (9. marraskuuta 1857 Kuru – 18. huhtikuuta 1936 Sipoo) oli suomalainen kirjailija, toimittaja ja vapaakirkollisen liikkeen saarnaaja. Hän käytti nimimerkkejä Aliquis, Lieto ja -n. Mäkinen käänsi myös suomeksi lähinnä uskonnollista kirjallisuutta.
Elämäkerta > Sukutausta

Antti Mäkisen isä oli torppari Antti Kuoppamäki ja äiti Maria Leponiemi.
Elämäkerta > Nuoruus ja luonne

Antti syntyi köyhään kotiin Kurun Kuoppamäen torppaan. Lapsuutensa aikana Mäkinen luki kaikki kodissaan olleet uskonnolliset kirjat ja lainasi sikäläisestä lainakirjastosta useimmat kirjat. Mäkinen ei käynyt kansakoulua, mutta kaksitoistavuotiaansa yhden suven aikana opiskeli kansakoulun opettajan johdolla. Sitten Mäkinen pääsi kauppapalvelukseen Kurun Toikolle, jossa toimessa hän ehti olla vuoden verran, jonka jälkeen hän alkoi jälleen opiskella, mm. latinaa.
Antti Mäkinen aloitti opinnot Helsingin suomalaisesta alkeisopistosta syksyllä 1874 ja valmistui ylioppilaaksi keväällä 1881. Antti Mäkinen kirjoittautui jumaluusopilliseen tie­dekuntaan Keisarillisessa Aleksanterin-Yliopistossa ja suoritti siinä ns. »pienen teologian» ynnä stipen­diattitutkinnon filosofiassa, krei­kassa ja latinassa.
Antti Mäkinen oli tutkijaluonne, ahkera kirjoittaja, rauhallinen luonteeltaan, ystävällinen ja sopuisa mies. Mäkinen oli lukenut ahkerasti Lutherin ja Johann Arndtin teoksia. Mäkisen omaksuma sovinto-oppi oli luterilaisen puhdasoppisuuden mukainen, vaikkakin Spurgeonilta vaikutteita saanut. Ratkaisevissa ja vaikeissa tilanteissa Mäkinen oli hidas ja epävarma. Puhujana Mäkinen  oli hyvin perusteellinen ja raamatullinen, mutta hiukan kuivahko.
Elämäkerta > Vapaaseurakunnan julistajana

Antti Mäkinen toimi 1880-luvulta alkaen yhtenä vapaakirkollisen herätysliikkeen johtomiehistä yhdessä Constantin Boijen, Hjalmar Braxénin, F. W. Lönnbeckin ja Edvard Björkenheimin kanssa. Mäkinen opiskeli lokakuusta 1883 toukokuuhun 1884 Lontoossa Henry Grattan Guinnessin lähetysopistossa Harley Housessa ja tutustui siellä Kiinassa tehtävään lähetystyöhön. Palattuaan Suomeen Mäkinen teki Kiinan lähetystyötä tunnetuksi ja hänen toimintansa tuloksena vuonna 1891 Kiinaan lähti ensimmäinen suomalainen lähetystyöntekijä, neiti Agnes Meyer.
Vuodesta 1884 alkaen Antti Mäkinen toimi Tampereella etupäässä raittiustyöntekijänä ja 1885 alkaen raittiuslehti Aamunairuen toimittajana.
Mäkinen meni naimisiin 1886 Emma Åhmanin (s. 1849, k. 1915) kanssa ja asettui asumaan Helsinkiin Merikadulle, Emma Åhmanin v. 1883 perustaman lastenkodin yhteydessä olevaan asuntoon. Vuodesta 1886 lähtien Mäkinen toimi matkustavana herätyssaarnaa­jana. Hän piti saarnoja suomeksi ruotsinkielisen vapaakirkollisen seurakunnan Allianssitalolla ja toimi vuodet 1888–1900 vapaakirkollisen Suomen Viikkolehden toimittajana.
Antti Mäkinen toimi Hjalmar Braxênin poissa ollessa 1886–1887 Tampereen Vapaaseurakunnan saarnaajana ja piti kokouksia Kurussa, Ruovedellä, Ikaalisissa, Parkanossa ja Porissa.
Elämäkerta > Tampereen uuden rukoushuoneen vihkiäisissä 1888

Vanha C. J. Hildenin rakennuttama vapaakirkollinen rukoushuone tuhoutui tulipalossa helmikuussa 1888. Tilalle rakennettu uusi suurempi rukoushuone vihittiin käyttöön 16.9.1888. Vihkimistilaisuudessa Adolf Edvard Björkenheim piti ruotsinkielisen puheen ja Antti Mäkinen suomenkielisen.
Elämäkerta > Vapaan lähetyksen matka-asiamiehenä

Vuonna 1899 suomenkielistä vapaakirkon seurakuntaa Helsingissä johtaneesta Mäkisestä tuli Vapaan Lähetyksen matka-asiamies. Antti Mäkinen oli vapaakirkollisen Lähetyskomitean jäsen sen perustamisesta v. 1889 alkaen.
Antti Mäkinen oli Vapaakirkollisen järjestäytymistä valmistelevan komitean jäsen 1889–1900. Komitean puheenjohtajana aloitti J. A. Kallberg, mutta melko pian hän luopui tehtävästään siirtyen ruotsinkielisen sihteerin työhön ja Antti Mäkinen tuli hänen tilalleen puheenjohtajaksi 1893–1900.  Myöhemmin Antti Mäkinen sai tehtäväkseen myös lähetyksen sihteerin työn Oulun vuosikokouksessa 1899 ja aluejohtajan toimet.
Vapaakirkollisen ulkolähetystyön nopeata kasvua pidetään ensi sijassa Fredrik Fransonin ja Antti Mäkisen elävän ja voimakkaan julistuksen ja toiminnan tuloksena.
Elämäkerta > Vastuutehtävistä luopuminen

Keväällä 1900 Mäkinen luopui vastuutehtävistään sairautensa vuoksi. Mäkinen matkusti Englantiin 1900 ja oli siellä kevääseen 1901 asti. Hän palasi 1906 takaisin saarnaajan tehtäviin, mutta joutui jättämään tehtävän 1910 sairastelun ja raamattukurssien pidon takia. Mäkinen joutui vetäytymään lopullisesti syrjään 1912 mielenterveyden ongelmien takia. Mäkinen vietti elämänsä viimeiset vuodet Sipoonjoen itärannalla sijaitsevassa Nikkilän sairaalassa.
Elämäkerta > Uskonnollisena kirjailijana

Antti Mäkinen oli vapaakirkollisen liikkeen kirjailijoista tuotteliaimpien joukossa ja hänen kirjojaan arvostettiin. Hän oli '’Aamunairut’’-nimisen kristillisen raittiuslehden toimittajana 1884–1887. Mäkisen toimiessa Suomen Viikkolehden toimittajana 1888–1900 lehti oli parhaimmillaan. Mäkinen oli myös ahkera kirjojen suomentaja, hänen tunnetuin käännöstyönsä oli John Bunyanin Kristityn vaellus tästä maailmasta tulevaan vuonna 1887.
Teoksia

Korven peura : alkuperäinen kertomus, kirjoittanut Lieto,  Hagelberg, Tampere 1884
Metsä-kukkia : runoa ja proosaa, kirjoittanut Lieto,  Hagelberg, Tampere 1884
Kuningas Josia eli siunattu elämä,  Helsinki, 1889
Agnes Jeanette Meijer ensimmäinen Suomesta Kiinaan lähetetty lähetyssaarnaaja,  1898
Soitto on suruista tehty : historiallisia runoelmia, sisältää: 1. Pilatus. - 2. Piispa Tuomas,  Karjalan kirjakauppa, Sortavala 1902 (nimimerkillä Aliquis)
Mikä on uskon-vanhurskaus? : Raamatullinen tutkimus nyky-ajalle, kirjoittanut -n,  Suomen lähetysseura, Kuopio 1904
Ebenezer eli lyhyt silmäys Suomen vapaan Kiinan lähetyksen syntyyn ja kehitykseen : myydään Kiinan lähetyksen hyväksi,  Suomen vapaan Kiinan lähetys, 1906
Kiinan kansa ja sen tarpeet : myydään Kiinan lähetyksen hyväksi,  Suomen vapaan Kiinan lähetys, 1906
Uuden Testamentin kirjain luotettavuus : uskontieteellinen tutkielma,  Tekijä, Helsinki 1908
Vapaakirkollinen liike Suomessa, 1-8 vihko,  Vapaalähetys, Helsinki, 1909-1910
Vapaakirkollinen liike Suomessa, osa 1: Sisältävä ajan 1879-1889,  Vapaalähetys, Helsinki 1911
Runoelmia,  Tekijä, Helsinki 1912
Aiheesta muualla

Vapaasti ladattavia Antti Mäkisen e-kirjoja Projekti Lönnrotilta sekä Project Gutenbergiltä
Antti Mäkisen toimittama Suomen Viikkolehti nro 31 2.8.1900
C. J. Hildenin rukoushuone Tampereella
Emil Bemström

| Emil Bemström |
| --- | --- |

Henkilötiedot
Syntynyt: 1. kesäkuuta 1999 (ikä 25) Nyköping, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  oikea
Pituus:  179 cm
Paino:  82 kg
Seura
Seura:  Pittsburgh Penguins
Sarja:  NHL
Pelinumero:  52
Pelaajaura
Pääsarjaura:  2016–
Aik. seurat:  Leksands IF (SHL/Allsv.) Djurgårdens IF (SHL) HIFK (SML) Columbus Blue Jackets (NHL)
NHL-varaus:  117. varaus, 2017 Columbus Blue Jackets
Emil Erik Bemström (s. 1. kesäkuuta 1999 Nyköping, Ruotsi) on ruotsalainen jääkiekkoilija, joka pelaa NHL-seura Pittsburgh Penguinsin organisaatiossa. Hän on pelipaikaltaan keskushyökkääjä, mutta Bemström osaa pelata myös laidassa. Hän laukoo oikealta.
Ura > Maajoukkueura

Bemström pelasi alle 20-vuotiaiden MM-kilpailuissa vuonna 2019, jolloin hän oli tehoilla 4+2=6 Ruotsin paras pistemies ja jakoi joukkueen sisäisen maalipörssin voiton Erik Brännströmin kanssa. Valmennus valitsi Bemströmin Ruotsin turnauksen yhdeksi kolmesta parhaasta pelaajasta. Hänet valittiin myös Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Bemström pelasi myös alle 18-vuotiaiden MM-kilpailuissa vuonna 2017 ja alle 18-vuotiaiden Ivan Hlinkan muistoturnauksessa vuonna 2016. Yhteensä hän on pelannut 24 nuorten ja 21 poikien maaottelua.
Ruotsin A-maajoukkueessa Bemström on pelannut kolme ottelua tehden kolme maalia. Hän teki A-maajoukkuedebyyttinsä vain 19-vuotiaana Sweden Hockey Gamesissa 7. helmikuuta 2019 Tukholman Hovetissa Tšekkiä vastaan. Bemström merkittiin heti Ruotsin ykkösketjun oikeaan laitaan Dennis Rasmussenin ja Jakob Liljan viereen. Hän teki ottelussa myös ensimmäisen A-maajoukkuemaalinsa ylivoimalla.
Muuta

Bemströmin pikkuveli Linus pelasi jääkiekkoa hyökkääjänä B-junioriksi asti. Veljesten isä Jörgen Bemström pelasi omalla urallaan hyökkääjänä yli 500 Elitserien-ottelua ja hän toimi Södertälje SK:n kapteenina vuodet 2006–2009. Myös veljesten setä Stefan Bemström pelasi omalla urallaan puolustajana 477 Elitserien-ottelua.
Ežerėlis

| Ežerėlis |
| --- | --- |
 lippu:  vaakuna
Valtio:   Liettua
Lääni:  Kaunas
Kunnallispiiri:  Kaunasin kunnallispiiri
Ensimmäinen maininta:  1915
Kaupunginoikeudet:  1956
Väkiluku (2010):  1 960
Infobox OKVirheellinen NIMI-arvo: 
Ežerėlis on Liettuan lounaisosassa, Kaunasin läänissä sijaitseva kaupunki. Se on osa Kaunasin kunnallispiiriä. Ežerėlis sijaitsee 25 kilometriä länteen Kaunasista. Liettuan kaupungeista se on yksi nuorimpia; se syntyi Ežerėlisin suoalueella aloitetun turveteollisuuden myötä. Vuonna 2010 kaupungin väkiluku oli 1 960 asukasta.
Fabio Luisi

Fabio Luisi
Fabio Luisi (s. 17. tammikuuta 1959 Genova) on italialainen kapellimestari.
Luisi aloitti pianonsoiton opintonsa 4-vuotiaana. Tutustuttuaan Ranskassa italialaiseen pianisti Aldo Ciccoliniin tämä kutsui Luisin opiskelemaan johdollaan Pariisiin. Vasta tämän jälkeen hän päätti ryhtyä kapellimestariksi.
Opintonsa Grazissa Luisi rahoitti toimimalla pianistina ja säestäjänä. Valmistuttuaan hän aloitti työnsä Grazin oopperassa. Hänellä on nyt kansainvälinen ura, ja hän on johtanut muun muassa Orchestre de la Suisse Romandea (1997–2002), Tonkünstler-orkesteria (1994–2000) sekä Wienin sinfoniaorkesteria vuodesta 2005.
Aiheesta muualla

Viralliset sivut (Arkistoitu – Internet Archive) (englanniksi)
Fabio Liverani

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 29. huhtikuuta 1976 (ikä 48)
Syntymäpaikka: Rooma, Italia
Pelipaikka: keskikentän keskusta
Seura
Seura:  Genoa CFC
Junioriseurat
1994–1995: Palermo
1995–1996: Cagliari
Seurat
| Vuodet | Seura | O | (M) |
| 1997 |  Nocerina | 2 | (0) |
| 1997–2000 |  Viterbese | 104 | (18) |
| 2000–2001 |  Perugia | 32 | (3) |
| 2001–2006 |  Lazio | 126 | (6) |
| 2006–2008 |  Fiorentina | 64 | (1) |
| 2008–2011 |  Palermo | 66 | (0) |
| 2011 |  Lugano | 0 | (0) |
Maajoukkue
| 2001–2006 |  Italia | 3 | (0) |
 Seurajoukkueuran tilastot kattavat vain kansalliset sarjat.
Fabio Liverani (s. 29. huhtikuuta 1976 Rooma, Italia) on entinen italialainen jalkapallovalmentaja ja entinen keskikenttäpelaaja.
Ura

Liverani on 175 senttimetriä pitkä ja painaa 73 kilogrammaa. Hänen äitinsä on somali ja isä italialainen. Ammattilaisdebyyttinsä hän teki kaudella 1997/1997 tuolloin Serie C2:ssa pelanneessa Viterbesessä. Lopullisen läpimurtonsa hän teki kaudella 2000/2001 Perugiassa ja pelasi myös pian Italian maajoukkueessa. SS Lazion riveissä hän on voittanut Italian Cupin vuonna 2004.
SS Laziossa pelillisesti hänen paras kautensa oli 2005/2006, jolloin hän muodosti Ousmane Dabon kanssa Lazion keskikentällä yhden Serie A:n parhaista pareista. Seuraavaksi kaudeksi hän siirtyi ilmaisella siirrolla Fiorentinaan, jossa hän pelasi seuraavat kaksi kautta auttaen joukkueen sijoittumaan kauden 2007/2008 päätteeksi neljänneksi Serie A:ssa.
Toukokuussa 2008 hän teki kolmen vuoden sopimuksen Palermon kanssa. Palermossa hänet valittiin joukkueen kapteeniksi ja hän oli joukkueen keskikentän kantavia voimia seuraavat kolme kautta.
Elokuun 30.päivä vuonna 2011 hän teki kahdenvuoden sopimuksen sveitsiläisjoukkue Luganon kanssa. Hän ei pelannut seurassa otteluakaan ja purki sopimuksensa marraskuussa 2011, johon hän päätti myös pelaajauransa. Tämän jälkeen hän hyväksyi Genoan tarjouksen juniorivalmentajan paikasta ja allekirjoitti sopimuksen 15.11.2011.
Kesäkuussa 2013 Liveranista tuli Genoan edustusjoukkueen päävalmentaja.  Kausi 2013/14 alkoi joukkueelta kehnosti ja Liverani sai potkut jo syyskuussa 2013.
Antipassiivi

Antipassiivi on kielitieteessä verbin tai laajemmin lauseen pääluokka, jossa transitiiviverbin objekti poistetaan argumenttirakenteesta tai taka-alaistetaan. Objekti voidaan ilmaista adpositioilmauksella tai obliikvisijalla. Antipassiivi on tyypillinen etenkin ergatiivi—absolutiivi-kielissä, mutta sitä esiintyy myös nominatiivi—akkusatiivi-kielissä. Antipassiivi esiintyy mm. grönlannin kielessä ja baskissa.
Estäjähormoni

Statiini
Estäjähormoni tai statiini on hypotalamuksen erittämä hormoni, joka estää jotain muuta umpieritystä.
Estäjähormoneita

Somatostatiini
Forsfjorden

| Forsfjorden |
| --- | --- |

Sijainti:  Nordlandin lääni, Norja
Päävuono:  Kjerkfjorden
Merialue:  Norjanmeri, Atlantin valtameri
Forsfjorden on Kjerkfjordeniin kuuluva sivuvuono Moskenesøyan saarella Norjan Lofooteilla. Vuono sijoittuu kokonaan Moskenesin kunnan alueelle.
Vuonon päädyssä sijaitsee kolme järveä, Kringeldalsvatnet, Litlforsvatnet ja Ternnesvatnet, joiden vesi laskee tähän vuonoon.
Anton Kuerti

Anton Emil Kuerti O.C. (s. 21. heinäkuuta 1938) on kanadalainen pianisti, joka on tullut tunnetuksi muun muassa Beethovenin ja Brahmsin teosten levytyksillään. Hän syntyi Wienissä, Itävallassa.
Kuerti on Order of Canadan upseeri. Hän oli vuonna 1988 NDP:n kansanedustajaehdokkaana Don Valley Northin vaalipiiristä.
Espanjan Grand Prix 1951

|   Espanjan Grand Prix 1951  |
| --- | --- |
 8 osakilpailu 8 osakilpailusta kaudella 1951. 
Päivämäärä:  28. lokakuuta 1951
Sijainti:  Circuit de Pedralbes, Barcelona, Espanja
Sää:   Aurinkoinen
Paalupaikka
Kuljettaja:   Alberto Ascari   (Ferrari)
Paaluaika:  2.10,59
Palkintokoroke
Voittaja:   Juan Manuel Fangio   (Alfa Romeo)
Toinen:   José Froilán González   (Ferrari)
Kolmas:   Giuseppe Farina   (Alfa Romeo)
Nopein kierros
Kuljettaja:   Juan Manuel Fangio   (Alfa Romeo)
Kierrosaika:  2.16,93
Espanjan Grand Prix 1951 oli Formula 1 -sarjan osakilpailu, joka ajettiin 28. lokakuuta 1951 Pedralbesin radalla. Kilpailu oli kauden 1951 viimeinen ja sen voitti Juan Manuel Fangio, jolle voitto oli kauden kolmas. Fangio voitti myös kauden 1951 maailmanmestaruuden, kun hänen haastajansa Alberto Ascarin Ferrari-talli päätti osallistua osakilpailuun pienemmillä renkailla, joiden kuluminen aiheutti Ferrarille ylimääräisiä varikkopysähdyksiä.
Tulokset

| Sija | No | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 22 |  Juan Manuel Fangio | Alfa Romeo | 70 | 2:46'54.10 | 2 | 8+1 |
| 2 | 6 |  José Froilán González | Ferrari | 70 | + 54.28 | 3 | 6 |
| 3 | 20 |  Giuseppe Farina | Alfa Romeo | 70 | + 1'65.54 | 4 | 4 |
| 4 | 2 |  Alberto Ascari | Ferrari | 68 | + 2 krs. | 1 | 3 |
| 5 | 24 |  Felice Bonetto | Alfa Romeo | 68 | + 2 krs. | 8 | 2 |
| 6 | 26 |  Toulo de Graffenried | Alfa Romeo | 66 | + 4 krs. | 6 |   |
| 7 | 28 |  Louis Rosier | Talbot-Lago-Talbot | 64 | + 6 krs. | 20 |   |
| 8 | 34 |  Philippe Étancelin | Talbot-Lago-Talbot | 63 | + 7 krs. | 13 |   |
| 9 | 14 |  Robert Manzon | Simca-Gordini | 63 | + 7 krs. | 9 |   |
| 10 | 44 |  Paco Godia | Maserati | 60 | + 10 krs. | 17 |   |
| Kesk. | 4 |  Luigi Villoresi | Ferrari | 48 | Sytytys | 5 |   |
| Kesk. | 16 |  André Simon | Simca-Gordini | 48 | Moottori | 10 |   |
| Kesk. | 36 |  Johnny Claes | Talbot-Lago-Talbot | 37 | Onnettomuus | 15 |   |
| Kesk. | 8 |  Piero Taruffi | Ferrari | 30 | Pyörä | 7 |   |
| Kesk. | 12 |  Maurice Trintignant | Simca-Gordini | 25 | Moottori | 11 |   |
| Kesk. | 38 |  Georges Grignard | Talbot-Lago-Talbot | 23 | Moottori | 16 |   |
| Kesk. | 32 |  Yves Giraud Cabantous | Talbot-Lago-Talbot | 7 | Onnettomuus | 14 |   |
| Kesk. | 30 |  Louis Chiron | Talbot-Lago-Talbot | 4 | Sytytys | 12 |   |
| Kesk. | 18 |  Prinssi Bira | Maserati-Osca | 1 | Moottori | 19 |   |
| DNS | 46 |  Juan Jover | Maserati | 0 | Moottori | 18 |   |
Muuta

Paalupaikka: Alberto Ascari - 2.10,59
Nopein kierros: Juan Manuel Fangio - 2.16,93
Alfa Romeo -tallin viimeinen osakilpailuvoitto.
Forsby

Forsby voi tarkoittaa seuraavia:
Koskela (ruots. Forsby), kaupunginosa Helsingissä
Koskenkylä (ruots. Forsby), kylä Loviisassa entisen Pernajan kunnan alueella
Forsby, kylä Pedersören kunnan alueella
Forsby, kylä Uudenkaarlepyyn kunnan alueella
Forsbyn linnaluoto, Kokemäen linnaluoto, Kokemäenjoen saari, jossa keskiaikainen Kokemäen linna sijaitsi
Koskenkylänjoki (ruots. Forsby å), joki Itä-Uudellamaalla
Forsby, taajama Gävlen kunnassa Ruotsissa
Forsby, sukunimenä:
Mikael Forsby, suomalainen kosketinsoittaja ja musiikkituottaja
Tiina Forsby, JaloTiina (s. 1979), Portion Boys -yhtyeen tunnelmannostattaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Forsby”, voi hakea sivunnimihaulla, laajalla sivunnimihaulla tai tekstihaulla.